চুয়াডাঙ্গা, ২৫ জুন (শীর্ষ নিউজ ডটকম): চুয়াডাঙ্গার দর্শনার চাঞ্চল্যকর ফারুক হত্যা মামলার অন্যতম আসামি হোসনে আরাকে (৩৮) গ্রেফতার করেছে পুলিশ। আজ শনিবার বেলা ২টায়  দর্শনা শান্তিপাড়া এলাকা থেকে তাকে গ্রেফতার করা হয়।  পুলিশ জানায়, গত ৪ জুন দর্শনার মাদক ব্যবসায়ী ফারুককে অজ্ঞাত সন্ত্রাসীরা কুপিয়ে হত্যা করে। এ ব্যাপারে ঘটনার দিনই নিহত ফারুকের স্ত্রী মহিমা খাতুন দামুড়হুদা থানায় একটি হত্যা মামলা দায়ের করেন। ওই মামলার এজাহারভুক্ত আসামি হোসনে আরা ঘটনার পর থেকে পলাতক ছিল। গোপন সংবাদের ভিত্তিতে আজ বেলা ২টায় দর্শনা শান্তিপাড়া এলাকা থেকে পুলিশ তাকে গ্রেফতার করে।  প্রসঙ্গত, হোসনে আরার স্বামী মশিউর রহমান তপু একটি অস্ত্র মামলায় গ্রেফতার হয়ে ৪ মাস ধরে জেলহাজতে রয়েছে।  (শীর্ষ নিউজ ডটকম/প্রতিনিধি/শাসি/১৯.০১ ঘ.)